Adam Lepa

Adam Antoni Lepa (født 17. mars 1939 i Łódź i Polen, død 27. april 2022 i Łódź) var en polsk katolsk hjelpebiskop i Łódź.

Liv og virke

Bakgrunn
Adam Lepa deltok på småseminar i Łódź fra 1952 til 1956. Deretter studerte han filosofi og katolsk teologi ved presteseminaret i Łódź. En hjelpebiskop i Łódź, Jan Fondaliński, gav han de lavere vielser og biskopen av Łódź, Michał Klepacz, viet ham til subdiakon. Hjelpebiskop i Łódź Jan-Wawrzyniec Kulik ordinerte ham til diakon.

Prest
Den  18. mars 1962 ble han presteviet for bispedømmet i Łódź.

Lepa virket først som kapellan for menighetene St. Adalbert i Dobroń (1962-1964) og Herrens Forklarelse i Łódź (1964-1978). Han ble også formann for bispedømmekommisjonen for sosiale medier i 1965. I tillegg oppnådde han i 1965, etter videre studier ved Det katolske teologiske akademi i Warszawa, en mastergrad i kateketikk. I 1974 mottok han sin doktorgrad i utdanning fra Det katolske universitet i Lublin med avhandlingen «Błędy wychowania w rodzinie wielkomiejskiej w wypowiedziach młodzieży i rodziców» (Oppdragelsesfeil i en storbyfamilie fra unge menneskers og foreldres synspunkt). 

I 1978 ble Adam Lepa sogneprest i menigheten  St. Ursula i Łódź og bispedømmets akademikapellan. Fra 1981 til 1988 var han sogneprest i sognet til Jomfru Marias himmelopptakelse i Łódź. I tillegg arbeidet han fra 1978 til 1982 som stiftsprest for lærerne og fra 1978 som leder av presteavdelingen. Lepa var også medlem av presterådet og konsulentkollegiet i bispedømmet Łódź. I 1987 ledet Lepa organisasjonskomiteen for pave Johannes Paul IIs pastoralbesøk til Łódź.

Hjelpebiskop i Łódź
Den 4. desember 1985 utnevnte pave Johannes Paul II ham til titulærbiskop av Regiana og hjelpebiskop i Łódź. Han ble bispeviet av erkebiskopen av Warszawa og Gniezno, kardinal Józef Glemp, den 2. januar 1985 i St. Stanisław Kostkas katedral i Łódź; medkonsekratorer var Józef Rozwadowski, biskop emeritus av Łódź, og Władysław Ziółek, biskop av Łódź, og hjelpebiskopene i Łódź, Jan-Wawrzyniec Kulik og Bohdan Bejze. 

Som hjelpebiskop fortsatte Adam Lepa å være medlem av presterådet og konsulentkollegiet i bispedømmet Łódź og ledet pastoralavdelingen til 2012. I 1987 ble han kannik og i 1995 erkediakon ved St. Stanisław Kostkas katedral i Łódź. I tillegg var Lepa fra 1988 til 1993 rektor for presteseminaret i Łódź og medlem av rådet for rektorer for universiteter og høyskoler i Łódź. I 1991 grunnla han magasinet Łódzkich Studiów Teologicznych, og var dets første sjefredaktør frem til 1993. 

Adam Lepa virket også fra 1975 til 2014 som professor i massemedieutdanning ved seminaret i Łódź og fra 1994 ved Instittet for mediautdannelse og journalisme ved Det katolske teologiske akademi i Warszawa (senere kardinal Stefan Wyszyński-universitetet i Warszawa) og fra 1988 som foreleser i psykologi ved det katolske teologiske akademi i Łódź.

I Den polske bispekonferanse var Adam Lepa medlem av Kommisjonen for sosiale medier, som han ledet fra 1989 til 1994. Han var også medlem av bispekonferansens Stående råd fra 2012 til 2014. Han fungerte også som formann for programteamet for TV-sendinger av gudstjenester og som nestleder i programrådet til Katolicka Agencja Informacyjna (KAI). I tillegg var Adam Lepa medlem av mediekomiteen til Council of European Bishops' Conferences (CCEE) fra 1989 til 1994. Fra 1991 til 1999 var han også medlem av hovedkommisjonen for den andre plenumssynode i Polen og i 1999 deltaker i den andre spesialforsamlingen for Europa til biskopssynoden om emnet Jesus Kristus som lever i hans kirke - Kilde til Håp for Europa.

Pave Frans innvilget hans aldersbetingede fratreden som aktiv hjelpebiskop den 27. mai 2014.  

Biskop Adam Lepa døde i Łódź den 27. april 2022.

Skrifter i utvalg

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Biskop Claudio Rangoni (1559-1621) *1593
Erkebiskop Wawrzyniec Gembicki (1559-1624) *1601
Erkebiskop Jan Wężyk (1575-1638) *1620
Biskop Piotr Gembicki (1585-1657) *1637
Biskop Jan Gembicki (1602-1675) *1653
Biskop Bonawentura Dobrogost Madaliński (1623-1691) *1672
Biskop Jan Małachowski (1623-1699) *1677
Erkebiskop Stanisław Szembek (1651-1721) *1690
Biskop Felicjan Konstanty Szaniawski (1668-1732) *1707
Biskop Andrzej Stanisław Załuski (1695-1758) *1724
Erkebiskop Adam Ignacy Komorowski (1699-1759) *1749
Erkebiskop Władysław Aleksander Łubieński (1703-1767) *1758
Biskop Andrzej Mikołaj Stanisław Kostka Młodziejewski (1717-1780) *1767
Biskop Kasper Kazimierz Kolumna Cieciszowski (1745-1831) *1775
Biskop Franciszek Borgiasz Mackiewicz (1756-1842) *1817
Biskop Michał Piwnicki (1771-1855) *1827
Erkebiskop Ignacy Ludwik Pawłowski (1776-1842) *1829
Erkebiskop Kazimierz Roch Dmochowski (1780-1851) *1841
Erkebiskop Wacław Żyliński (1803-1863) *1848
Biskop Aleksander Kazimierz Bereśniewicz (1823-1907) *1859
Biskop Szymon Marcin Kozłowski (1829-1899) *1883
Biskop Mieczyslaw Leonard Pallulon (1834-1908) *1883
Erkebiskop Bolesław Hieronim Kłopotowski (1848-1903) *1897
Biskop Jerzy Józef Elizeusz Szembek (1851-1905) *1901
Biskop Stanisław Kazimierz Zdzitowiecki (1854-1927) *1902
Kardinal Aleksander Kakowski (1862-1938) *1913
Kardinal August Hlond (1881-1948) *1926
Kardinal Stefan Wyszyński (1901-1981) *1946
Kardinal Józef Glemp (1929-2013) *1979
Biskop Adam Antoni Lepa (1939-2022) *1986

Referanser

Polske katolske biskoper
Linjen Rebiba
Personer fra Łódź